|  |  |  |
| --- | --- | --- |
|  | **ÉRTESÍTŐ** **58. Vizsla Kupa,** 2021. évi 1. forduló, március 21. vasárnap  |  |

**Tájfutó nappali egyéni, csökkentett normáltávú regionális rangsoroló verseny**

**Helyszín:** Szépjuhászné, Béla kocsijánál, a Budakeszi felé menő 22 busz megállója mellett

**Rendező**: Vizsla SE

**Elnök, pályakitűző:** Hegedűs Zoltán

**Ellenőrző bíró**: Sódor István

***Kinek érdemes eljönni a Vizsla Kupára? Mindenkinek!***

1. Aki szeretné megismerni a tájékozódást, a térképhasználatot. Segítünk, megtanítunk.
2. Akit elhívtok, hogy elkezdhesse, gyereket, szülőt, rokont, barátot, munkatársat, ismerőst.
3. Akik fejlődni szeretnének, ezért egy könnyebb pálya után nehezebbet is bevállalnak.
4. A rutinos tájfutók, akik tájékozódási és fizikai kihívást keresnek.
5. A Vizsla Kupa pontgyűjtők, akik, az éves összetett pontversenyben szeretnének eredményt elérni és ezért futnak eredményesen több pályát mindegyik fordulóban.
6. Akik betartják a jelenlegi járványügyi elírásokat.

**Hét féle pályát kínálunk az alábbi kategóriákban**

**Rangsoroló kategóriák,** itt az éves versenyengedéllyel indulók alapáron vehetnek részt**:**

**Színkódos –** fokozatosan nehezedő – Vizsla Kupa pályák, változatlan minőségben:

|  |  |  |
| --- | --- | --- |
| **Színkódos kategóriák** | **Táv km/Szint m/ep.** | **Jellemzés** |
| **Sárga** | 1,7/115/7 | rövid könnyű: csak utakon, kezdőknek, gyerekeknek |
| **Lila** | 5,2/235/7 | hosszú könnyű: csak utakon, hosszabb táv |
| **Narancs** | 1,6/130/7 | közepes technikás: rövid, a pálya utakon vezet, a pontok az erdőben, az út közelében, tájolóval és tájoló nélkül is teljesíthető |
| **Világoszöld** | 1,7/115/9 | legrövidebb technikás, tájoló szükséges ehhez és a további pályákhoz |
| **Zöld** | 2,6/150/11 | rövid technikás |
| **Kék** | 4,6/255/12 | hosszú technikás |
| **Barna** | 6,2/350/13 | leghosszabb technikás |

**Nyílt, nem rangsoroló kategóriák,** ezekenversenyengedély nélkül is alapáron indulhattok, illetve a második és többi pályát teljesítőknek:

**RK**– rövid könnyű, azonos pálya a Sárgával

**HK** – hosszú könnyű, azonos pálya a Lilával

**KT** – közepes technikás, azonos pálya a Naranccsal

**XS** – legrövidebb technikás, azonos pálya a Világoszölddel

**RT** – rövid technikás, azonos pálya a Zölddel

**HT** – hosszú technikás, azonos pálya a Kékkel

**XL** – leghosszabb technikás, azonos pálya a Barnával

**Nevezzetek előre!** Ezzel biztosíthatjátok magatoknak, hogy előre nyomtatott térképet használhattok. Lehetőleg utaljátok át a nevezési díjat, számlaszámunk: Vizsla SE Erste Bank 11600006-00000000-83271658

**Nevezés:** az entrylight-on vagy a vizslase@gmail.com e-mail címen, illetve a helyszínen.

**Nevezési díj**: 1000 Ft, akik nevezése március 20. szombat 20:00 óráig beérkezik, azoknak 800 Ft, ezért több pályát is futhattok.

A Vizsla Kupában megszokott módon, indulhattok második vagy további pályán is, edzési és fejlődési lehetőséget, valamint további pontszerzési lehetőséget biztosítva a résztvevőknek. Csak az első pálya rangsorol, a többi nem, a Vizsla Kupa pontversenyen a pályánkénti eredményeket számoljuk, a színkódost és a nyíltakat együtt.

**Jelentkezés**: a versenyközpontban 9:30-tól 13 óráig

**"0" idő: 10:00**

Bontás 14:00 után indul.

**Rajt** és **Cél** a VK közelében

**Időmérés:** a SPORT*ident* időmérő és értékelőrendszert használjuk, dugóka (chip) a helyszínenbérelhető fejenként 200 Ft-ért.

Ez a 2021. évi 6 részes Vizsla Kupa sorozat első futama. Az összetett pontverseny helyezettjeit az előző évekhez hasonlóan díjazzuk az utolsó forduló után.

Az összetett eredménybe minden futáson szerzett pontszám beleszámít.

***Járványügyi tudnivalók és kérések:***

* Most a helyszínen nem nyomtatunk térképet. Az előnevezők kapnak friss térképet, a helyszínen nevezők a térképfelvételnél vegyék figyelembe, hogy már használt térképet is kaphatnak, és ők vissza kell adják a térképüket a később jelentkezők részére.
* Az előnevezőknek nem kell sorba állniuk, a térképük és a kért dugókák külön lesznek kirakva!
* Több pálya is teljesíthető azonos dugókával is.
* Kézfertőtlenítőt fogunk kitenni a térképfelvételnél!
* Öltözősátrat nem állítunk fel.
* A frissítésről mindenkinek magának kell gondoskodnia.
* A keletkező hulladékokat mindenki vigye el magával.
* Egyéni védőeszközökről mindenkinek saját magának kell gondoskodnia.
* A járványügyi előírásokat – 1,5-2 m-es védőtávolság, maszk viselése – tartsátok be!
* Mindenki a saját felelősségére indul!
* A csomagjaitokra csak felügyelni tudunk, értékeket ne hagyjatok benne!

***Várunk szeretettel a versenyünkön, izgalmas pályákkal és jó hangulattal!***

*Hegedűs Zoltán és a Vizslák*

* *